ผมมีเพศสัมพันธ์กับแฟนวันที่ 30 ก.ค. แค่เสียดสีกันของอวัยวะเพศแล้วน้ำหล่อลื่นมันโดนภายนอกของอวัยวะเพศหญิง แต่ตัวผมยังไม่เสร็จแล้วแฟนเกิดกลัวเลยกินยาคุมฉุกเฉินชนิด 1 เม็ด ทันที หลังจากนั้นวันที่ 5 ส.ค. แฟนผมประจำเดือนมาต่างจากปกติที่ว่าประจำเดือนมาแค่ 2 วัน พอผ่านมาถึงรอบถัดไปช่วง 30 ส.ค. ถึงตอนนี้ 8.ก.ย ประจำเดือนแฟนผมยังไม่มาเหมือนปกติเลยกังวล พอตรวจด้วยแผ่นไป 2 รอบ(คนละวัน) ก็ขึ้น 1 ขีด ทั้ง2รอบ แต่มีอาการเหมือนเมนจะมาทุกอย่าง แต่ก็ยังไม่มา อยากทราบว่าแฟนผมจะท้องไหมครับ หรือแค่ผลข้างเคียงจากยาคุมฉุกเฉิน?
สวัสดีค่ะ หากมีเพศสัมพันธ์โดยการใช้อวัยวะเพศเสียดสีกัน และฝ่ายชายยังไม่มีการหลั่งน้ำอสุจิเกิดขึ้น โอกาสที่จะตั้งครรภ์ก็ไม่มี ดังนั้น จริงๆ แล้วจึงไม่ควรทานยาคุมฉุกเฉินโดยไม่จำเป็นค่ะสำหรับเลือดที่ออกในวันที่ 5 ส.ค. ซึ่งเกิดหลังจากทานยาคุมฉุกเฉินไป 6 วัน น่าจะเป็นเลือดที่เกิดจากผลของยาคุมฉุกเฉินได้ค่ะ ส่วนประจำเดือนจริงๆ นั้น ก็อาจมาช้ากว่าปกติได้ดังนั้น หากในเดือน ก.ย. นี้ ประจำเดือนยังไม่มา และได้ตรวจหาการตั้งครรภ์แล้ว พบขึ้นเพียง 1 ขีด ก็แสดงว่าไม่ได้เกิดการตั้งครรภ์ขึ้นค่ะ และการที่ประจำเดือนไม่มาจึงน่าจะเกิดจากผลของยาคุมฉุกเฉินที่ทำให้รังไข่ทำงานผิดปกติได้ หรืออาจมีปัจจัยอื่นๆ ร่วม เช่น การมีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว เป็นต้นทั้งนี้ หากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ไม่ควรทานยาคุมฉุกเฉินเป็นประจำ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ ที่กล่าวไป ซึ่งวิธีเหล่านี้ จะช่วยป้องกันการตั้งครรภ์ได้มากกว่า 99% ค่ะ